Man oorleef ná motor ‘oopskeur’Die motorwrak. (Foto: Verskaf) ŉ Man het Vrydagoggend wonderbaarlik oorleef nadat sy motor teen ŉ paal langs die N1 in die rigting van die Paarl in Plattekloof, Kaapstad, gebots het. Volgens Werner Vermaak, ER24-woordvoerder, is nooddienste Vrydag net voor 05:00 na die gru-toneel ontbied waar ŉ motor uitmekaar geskeur het. Die bestuurder van die voertuig het met hul aankoms nog agter die stuur gesit. Die man, in sy 20’s, het egter baie lig van dié botsing afgekom met slegs ŉ gebreekte been en enkele skrape en kneusplekke, vertel Vermaak. Die man is op die toneel behandel waarna hy na ŉ naby geleë hospitaal geneem is. Die presiese omstandighede rakende die voorval is nog nie bekend nie.